Diari Oficial de la Generalitat Valenciana


Sumari del DOGV 2270, del 19-05-1994 (1994/831464)

ORDRE de 16 de març de 1994, de la Conselleria de Sanitat i Consumi per la qual modifica l'ordre per la qual regula la prestació del servei d'oxigenoteràpia contínua domiciliaria amb mitjans concertats a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/03/16/(2)/dof/vci/html**

### Dades del document

Número de DOGV
:   2270

Data del DOGV
:   19-05-1994

Secció del DOGV
:   DISPOSICIONS GENERALS

Número del document
:   1994/831464


Data del document
:   16-03-1994

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

ORDRE de 16 de març de 1994, de la Conselleria de Sanitat i Consum, per la qual modifica l'ordre per la qual regula la prestació del servei d'oxigenoteràpia contínua domiciliària amb mitjans concertats a la Comunitat Valenciana. [94/3053]  
En l'Ordre vigent de 2 d'abril de 1993 (DOGV de 16.06.93), s'estableixen els mecanismes i les normes per garantir la prestació òptima del servei d'oxigenoteràpia contínua domiciliària mitjançant concertació.  
Raons de millora en els processos de gestió han conduït a establir mesures per a la descentralització de la despesa del Servei Valencià de Salut que permetrà l'agilitat de tots els processos administratius alhora que contribuirà a millorar la prestació del servei a l'usuari.  
Per adaptar-se a aquestes noves mesures de gestió, es fa aconsellable adequar part del contingut de l'esmentada ordre en les següents disposicions.  
Article únic  
L'annex I de l'Ordre de 2 d'abril de 1993, en els seus punts tres, quatre i cinc i el model de full de prescripció, queden redactats de la següent manera:  
ANNEX I  
3. De forma excepcional i sols per als pacients que estiguen en situació terminal que presenten un greu compromís respiratori i als quals la pròpia evolució del procés no els faça susceptibles d'hospitalització, qualsevol facultatiu podrà prescriure'ls oxigenoteràpia domiciliària fent ús del full d'interconsulta. Aquest full haurà de contenir un informe justificatiu de la prescripció.  
El període de validesa de la prescripció mitjançant el full d'interconsulta serà sols de trenta dies, i podrà renovar-se fins a un màxim de tres mesos.  
Els fulls d'interconsulta usats per a la prescripció d'oxigenoteràpia domiciliària els haurà d'autoritzar el centre de despesa corresponent.  
4. El full de prescripció d'oxigenoteràpia constarà d'original i tres còpies. L'original serà per al centre prescriptor o la unitat o el servei de referència. Les còpies es destinaran a la unitat administrativa del centre de despesa corresponent, a l'empresa subministradora i al metge d'atenció primària.  
En les còpies destinades a l'empresa subministradora no constaran els resultats de la gasometria arterial i espirometria.  
5. Cada centre de despesa realitzarà mensualment la certificació de la prestació del servei d'oxigenoteràpia dels pacients adscrits al centre de petició de l'empresa subministradora.  
DISPOSICIÓ DEROGATÒRIA  
Aquesta ordre deroga el que disposa l'article 14 de l'Ordre de 2 d'abril de 1993.  
DISPOSICIÓ FINAL  
Es faculta el secretari general de la Conselleria de Sanitat i Consum per a desplegar aquesta ordre.  
Aquesta ordre vigirà des de l'endemà de la seua publicació en el Diari Oficial de la Generalitat Valenciana.  
València, 16 de març de 1994  
El conseller de Sanitat i Consum,  
JoaquÍn Colomer Sala


Còpia Permalink ELI